Document ID: 32005L0021

KOMISIJAS DIREKTĪVA 2005/21/EK
(2005. gada 7. marts),
ar ko tehnikas attīstībai pielāgo Padomes Direktīvu 72/306/EEK par dalībvalstu tiesību aktu tuvināšanu attiecībā uz pasākumiem, kas jāveic, lai samazinātu piesārņojuma emisiju no transportlīdzekļiem paredzētiem dīzeļmotoriem
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 2. augusta Direktīvu 72/306/EEK par dalībvalstu tiesību aktu tuvināšanu attiecībā uz pasākumiem, kas jāveic, lai samazinātu piesārņojuma emisiju no transportlīdzekļiem paredzētiem dīzeļmotoriem (1), un jo īpaši tās 4. pantu,
tā kā:
(1)
Padomes Direktīva 72/306/EEK ir viena no atsevišķām direktīvām tipa apstiprināšanas procedūrā, kas noteikta ar Padomes 1970. gada 6. februāra Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu (2).
(2)
Tādējādi Direktīvā 70/156/EEK paredzētie noteikumi attiecībā uz transportlīdzekļu sistēmām, sastāvdaļām un atsevišķām tehniskām vienībām attiecināmi arī uz Direktīvu 72/306/EEK.
(3)
Direktīvas 70/156/EEK, kas grozīta ar Direktīvu 92/53/EEK (3), 9. panta 2. punktā paredzēta vienlīdzība starp atsevišķajām direktīvām un attiecīgajiem Apvienoto Nāciju Organizācijas Eiropas Ekonomikas komisijas (ANO/EEK) noteikumiem. Tādēļ ir nepieciešams pielāgot tehniskās prasības dūmmēra, ko izmanto izplūdes gāzu mērījumiem saskaņā ar ANO/EEK Noteikumiem Nr. 24 un starptautiskajiem standartiem, gaismas avotam. Turklāt ir lietderīgi pielīdzināt degvielu, ko izmanto izplūdes gāzu mērījumiem, degvielai, kas atļauta emisiju mērījumos, saskaņā ar Padomes Direktīvu 88/77/EEK (4).
(4)
Šajā direktīvā paredzētie pasākumi ir saskaņā ar atzinumu, ko sniegusi Tehniskā progresa ieviešanas komiteja, kas izveidota ar Direktīvu 70/156/EEK,
IR PIEŅĒMUSI ŠO DIREKTĪVU.
1. pants
Pielikumus Direktīvai 72/306/EEK groza saskaņā ar šīs direktīvas pielikumu.
2. pants
No 2006. gada 9. marta dalībvalstis:
-
vairs nepiešķir EK tipa apstiprinājumu atbilstoši Direktīvas 70/156/EEK 4. panta 1. punktam un
-
atsaka valsts tipa apstiprinājumu
jaunam transportlīdzekļu tipam tādu iemeslu dēļ, kas saistīti ar piesārņojuma emisiju no dīzeļdzinējiem, ja tā neatbilst Direktīvas 72/306/EEK prasībām, kurā grozījumi izdarīti ar šo direktīvu.
Šī direktīva neatceļ apstiprinājumus, kas piešķirti saskaņā ar Direktīvu 72/306/EEK, un nekavē šādu apstiprinājumu paplašināšanu saskaņā ar tās direktīvas noteikumiem, ar kādiem tie ir sākotnēji piešķirti.
3. pants
1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 2006. gada 8. martam. Dalībvalstis par to tūlīt informē Komisiju. Tās piemēro šo direktīvu no 2006. gada 9. marta.
Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
2. Dalībvalstis dara Komisijai zināmus to savu tiesību aktu svarīgākos noteikumus, kurus tās pieņēmušas jomā, uz kuru attiecas šī direktīva.
4. pants
Šī direktīva stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
5. pants
Šī direktīva ir adresēta dalībvalstīm.
Briselē, 2005. gada 7. martā

Labels: 7
1
15
20